তথ্যবিবরণী নম্বর : ৪২২৩

**জঙ্গি সংগঠন আল্লা’র দল নিষিদ্ধ**

ঢাকা, ২১ কার্তিক (৬ নভেম্বর) :

আল্লা’র দল নামক জঙ্গি দল বা সংগঠনটির ঘোষিত কার্যক্রম দেশের শান্তিশৃঙ্খলা পরিপন্থী। ইতোমধ্যে দল বা সংগঠনটির কার্যক্রম জননিরাপত্তার জন্য হুমকি বলে বিবেচিত হওয়ায় বাংলাদেশে এর কার্যক্রম নিষিদ্ধ ঘোষণা করা হয়েছে।

স্বরাষ্ট্র মন্ত্রণালয়ের জননিরাপত্তা বিভাগের রাজনৈতিক অধিশাখা-২ থেকে এ বিজ্ঞপ্তি গেজেট আকারে প্রকাশ করা হয়।

#

মল্লিকা খাতুন/নাইচ/সঞ্জীব/রেজাউল/২০১৯/২৩০২ ঘণ্টা

তথ্যবিবরণী নম্বর : ৪২২১

**বাংলাদেশে সন্ত্রাস ও জঙ্গি তৎপরতা শূন্যের পর্যায়ে**

**-- ধর্ম প্রতিমন্ত্রী**

লন্ডন (যুক্তরাজ্য), ২১ কার্তিক (৬ নভেম্বর) :

ধর্ম প্রতিমন্ত্রী আলহাজ্ব এডভোকেট শেখ মোঃ আব্দুল্লাহ বলেছেন, বাংলাদেশে সন্ত্রাস ও জঙ্গিবাদ দমনে বর্তমান সরকার জিরো টলারেন্স নীতি গ্রহণ করেছেন। ফলে সন্ত্রাস ও জঙ্গি তৎপরতা প্রায় শূন্যের পর্যায়ে দাঁড়িয়েছে। তবে স্বাধীনতা বিরোধীদের অপতৎপরতা অব্যাহত রয়েছে।

যুক্তরাজ্যের রাজধানী লন্ডনে অনুষ্ঠিত ওয়ার্ড হজ ও ওমরাহ কনভেনশনের তৃতীয় এবং শেষ রাতে টেমস্ নদীতে নৌবিহার ও গালা ডিনারে প্রধান অতিথির বক্তব্যে প্রতিমন্ত্রী এ কথা জানান।

ধর্ম মন্ত্রণালয়ের অতিরিক্ত সচিব এবিএম আমিন উল্লাহ নূরী, জেদ্দায় বাংলাদেশের হজ কাউন্সিলর মোঃ মাকসুদুর রহমান, ধর্ম প্রতিমন্ত্রীর সহকারী একান্ত সচিব শেখ নাজমুল হক সৈকত ও যুক্তরাজ্যে নিযুক্ত বাংলাদেশের কাউন্সিলর (রাজনৈতিক) নৌবিহারে উপস্থিত ছিলেন।

#

আনোয়ার/নাইচ/সঞ্জীব/রেজাউল/২০১৯/২২১০ ঘণ্টা

তথ্যবিবরণী নম্বর : ৪২২০

বিসিএসসিএল সভায় টেলিযোগাযোগ মন্ত্রী

**নির্ধারিত সময়ের মধ্যে বঙ্গবন্ধু স্যাটেলাইট-২ উৎক্ষেপণ করতে হবে**

ঢাকা, ২১ কার্তিক (৬ নভেম্বর) :

বাংলাদেশ কমিউনিকেশন্স স্যাটেলাইট কোম্পানি লিমিটেড (বিসিএসসিএল) এর কার্যক্রম অগ্রগতি সংক্রান্ত এক সভা আজ ঢাকায় বিসিএসসিএল মিলনায়তনে অনুষ্ঠিত হয়। ডাক ও টেলিযোগাযোগ মন্ত্রী মোস্তাফা জব্বার এতে সভাপতিত্ব করেন।

সভায় মন্ত্রী বলেন, ২০২৩ সালের মধ্যে বঙ্গবন্ধু স্যাটেলাইট-২ উৎক্ষেপণ করার কার্যক্রম শুরু করা হয়েছে। বঙ্গবন্ধু স্যাটেলাইট-২ কী ধরণের স্যাটেলাইট হবে সেটা নির্ধারণ করার বিষয়টি জরুরি। তিনি এই ব্যাপারে সংশ্লিষ্টদেরকে কাজ করার আহ্বান জানান। বঙ্গবন্ধু-২ উৎক্ষেপণের সময়সীমা অতিক্রম করার কোন সুযোগ নেই বলে তিনি কর্মকর্তাদের স্মরণ করিয়ে দেন।

সভায় বঙ্গবন্ধু স্যাটেলাইট -১ এর বাণিজ্যিক পরিচালনা-সহ ভবিষ্যৎ পরিকল্পনা অবহিত করা হয়।

সভায় ডাক ও টেলিযোগাযোগ বিভাগের সচিব অশোক কুমার বিশ্বাস, বিসিএসসিএল এর চেয়ারম্যান শাহজাহান মাহমুদ, পিএসসি সদস্য উজ্জ্বল বিকাশ দত্ত, বিশ্ববিদ্যালয় মঞ্জুরী কমিশনের সদস্য প্রফেসর ড. মোঃ সাজ্জাদ হোসেন, ডাক অধিদপ্তরের মহাপরিচালক সুধাংশু শেখর ভদ্র, বিটিসিএল এর ব্যবস্থাপনা পরিচালক রফিকুল মতিন-সহ ডাক ও টেলিযোগাযোগ বিভাগ ও এর অধীন সংস্থাসমূহের পদস্থ কর্মকর্তারা উপস্থিত ছিলেন।

#

শেফায়েত/মাহমুদ/সঞ্জীব/রেজাউল/২০১৯/২১২০ ঘণ্টা

তথ্যবিবরণী নম্বর : ৪২১৯

**নতুন প্রজন্মকে পৃথিবীর সেরা হিসেবে গড়ে তোলা হবে**

**--- মোস্তাফা জব্বার**

ঢাকা, ২১ কার্তিক (৬ নভেম্বর) :

ডাক ও টেলিযোগাযোগ মন্ত্রী মোস্তাফা জব্বার বলেছেন, ডিজিটাল শিল্প বিপ্লবের চ্যালেঞ্জ মোকাবিলায় শিক্ষার্থীদের কেবল পাঠ্যপুস্তকের শিক্ষায় সীমাবদ্ধ থাকলে চলবে না। সভ্যতার বর্তমান জ্ঞানভান্ডার ইন্টারনেট থেকে জ্ঞান আহরণ করতে হবে। সরকার নতুন প্রজন্মকে পৃথিবীর সেরা হিসেবে গড়ে তুলতে বিস্তারিত কর্মসূচি গ্রহণ ও বাস্তবায়ন করছে বলে তিনি উল্লেখ করেন।

মন্ত্রী আজ ঢাকায় মহাখালীতে টিএন্ডটি মহিলা কলেজের একাদশ ও অনার্স প্রথম বর্ষের নবাগত শিক্ষার্থীদের বরণ এবং কলেজের নতুন অডিটোরিয়াম উদ্বোধন উপলক্ষে আয়োজিত অনুষ্ঠানে প্রধান অতিথির বক্তৃতায় এসব কথা বলেন।

ডাক ও টেলিযোগাযোগ সচিব অশোক কুমার বিশ্বাসের সভাপতিত্বে অনুষ্ঠানে আকবর হোসেন পাঠান (ফারুক) এমপি, কলেজের অধ্যক্ষ মহসীন হোসেন, স্থানীয় কাউন্সেলের মোঃ নাসির উদ্দিন এবং কলেজ পরিচালনা পর্ষদের সদস্য প্রকৌশলী আবু তালেব বক্তৃতা করেন।

ডাক ও টেলিযোগাযোগ মন্ত্রী নারী শিক্ষা বিস্তারে প্রধানমন্ত্রী শেখ হাসিনা গৃহীত বিভিন্ন কর্মসূচি তুলে ধরে বলেন, নারীর ক্ষমতায়নে সরকারের যুগান্তকারী বিভিন্ন কর্মসূচির সফল বাস্তবায়নে বাংলাদেশ আজ পৃথিবীর রোল মডেল। দেশের মোট শিক্ষার্থীর ৫৩ শতাংশ নারী। মন্ত্রী ২০৪১ সালের মধ্যে মেধাভিত্তিক সমাজ প্রতিষ্ঠার মাধ্যমে উন্নত বাংলাদেশ নির্মাণে প্রধানমন্ত্রী শেখ হাসিনার রূপকল্প বাস্তবায়ন বেগবান করতে প্রচলিত শিক্ষা ব্যবস্থার পরিবর্তে প্রাথমিক স্তর থেকে ডিজিটাল শিক্ষা ব্যবস্থা প্রবর্তনের প্রয়োজনীয়তার ওপর গুরুত্বারোপ করেন।

অনুষ্ঠানে মন্ত্রী টিএন্ডটি মহিলা কলেজে ফ্রি ওয়াই ফাই জোন প্রতিষ্ঠার ঘোষণা দেন।

পরে মন্ত্রী কলেজের অডিটোরিয়াম ভবন উদ্বোধন করেন এবং টিএন্ডটি বালিকা উচ্চ বিদ্যালয় পরিদর্শন করেন। ডাক ও টেলিযোগাযোগ সচিব অশোক কুমার বিশ্বাস এবং স্থানীয় সংসদ সদস্য আকবর হোসেন পাঠান এ সময় উপস্থিত ছিলেন।

#

শেফায়েত/মাহমুদ/সঞ্জীব/জয়নুল/২০১৯/২১২০ঘণ্টা

তথ্যবিবরণী নম্বর : ৪২১৮

**টেলিযোগাযোগ মন্ত্রীর সাথে হুয়াওয়ের সিনিয়র ভাইস প্রেসিডেন্টের বৈঠক**

**বাংলাদেশে ফাইভ-জি প্রযুক্তি বাস্তবায়নে সহায়তা করতে হুয়াওয়ের আগ্রহ**

ঢাকা, ২১ কার্তিক (৬ নভেম্বর) :

আন্তর্জাতিক প্রযুক্তি প্রতিষ্ঠান হুয়াওয়ে ২০২৩ সালের মধ্যে বাংলাদেশের ফাইভ-জি প্রযুক্তি সেবা চালু করতে সরকারের পরিকল্পনা বাস্তবায়নে কারিগরি সহায়তা প্রদানের জন্য আগ্রহ প্রকাশ করেছে।

ডাক ও টেলিযোগাযোগ মন্ত্রী মোস্তাফা জব্বারের সাথে আজ ঢাকায় বাংলাদেশ সচিবালয়ে তাঁর দপ্তরে হুয়াওয়ে টেকনোলজি কোম্পানির সিনিয়র ভাইস প্রেসিডেন্ট ব্রুস লাই (ইৎঁপব খর) সাক্ষাৎ করে তার প্রতিষ্ঠানের সহায়তা প্রদানের এই আগ্রহ ব্যক্ত করেন।

সাক্ষাৎকালে তারা ফাইভ-জি প্রযুক্তির কারিগরি বিভিন্ন বিষয় বিশেষ করে অবকাঠামো উন্নয়ন-সহ প্রযুক্তির বৈশ্বিক চ্যালেঞ্জ ও সম্ভাবনা সংক্রান্ত কারিগরি ও কৌশলগত বিষয় নিয়ে মতবিনিময় করেন।

টেলিযোগাযোগ মন্ত্রী বলেন, প্রযু্িক্তর বৈশ্বিক চ্যালেঞ্জ মোকাবিলায় ফাইভ-জি চালু করতে তরঙ্গ ব্যবস্থাপনা-সহ পথ-নকশা তৈরি করছে। ডিজিটাল শিল্প বিপ্লবের জন্য ফাইভ-জি প্রযুক্তি দুনিয়ায় একটি অভাবনীয় উদ্ভাবন উল্লেখ করে তিনি বলেন, এ প্রযুক্তি আগামী দিনে পৃথিবীতে নতুন এক সভ্যতার জন্ম দেবে। মন্ত্রী ২০১৮ সালে ফাইভ-জি প্রযুক্তির পরীক্ষা সফলভাবে সম্পন্ন করতে কারিগরি সহযোগিতার জন্য হুয়াওয়েকে ধন্যবাদ জানান।

ব্রুস লাই ডিজিটাল প্রযুক্তি বিশ্বে বাংলাদেশের অগ্রগতিকে একটি মাইলফলক হিসেবে উল্লেখ করেন।

#

শেফায়েত/মাহমুদ/সঞ্জীব/জয়নুল/২০১৯/২১০০ঘণ্টা

তথ্যবিবরণী নম্বর : ৪২১৭

**জীববৈচিত্র্য সংরক্ষণে দক্ষিণ এশিয়ার দেশসমূহ একযোগে কাজ করবে**

**-- পরিবেশ মন্ত্রী**

ঢাকা, ২১ কার্তিক (৬ নভেম্বর) :

খাদ্য ও পুষ্টিমান উন্নয়নের জন্য জীববৈচিত্র্য সংরক্ষণে দক্ষিণ এশিয়ার দেশসমূহ একযোগে কাজ করবে বলে জানিয়েছেন পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন। আজ রাজধানীর একটি হোটেলে South Asia Co-Operative Environment Programme (SACEP)-এর মন্ত্রী পর্যায়ের বৈঠক শেষে এক প্রেস ব্রিফিংয়ে তিনি একথা জানান। দক্ষিণ এশিয়ার ৮টি দেশের মন্ত্রীবর্গ এ বৈঠকে অংশগ্রহণ করেন।

মন্ত্রী বলেন, জীববৈচিত্র্য বিষয়ে সদস্য রাষ্ট্রসমূহ একযোগে কার্যক্রম অব্যাহত রাখবে। এ সংক্রান্ত প্রাথমিক প্রকল্প প্রস্তাব অনুমোদনের লক্ষ্যে সদস্য রাষ্ট্রসমূহে প্রেরণের জন্য SACEP সচিবালয়কে নির্দেশনা প্রদান করা হয়েছে। তিনি জানান, The North East Indian Ocean Biodiversity Initiative (NEIOBI) বিষয়ক প্রকল্প প্রস্তাব ইতোমধ্যেই দাতা দেশসমূহের কাছে প্রেরণ করা হয়েছে। এছাড়া এ বিষয়ে SACEP সচিবালয়কে দাতা দেশসমূহের সাথে সার্বক্ষণিক যোগাযোগ রাখার নির্দেশনা প্রদান করা হয়েছে।

মন্ত্রী আরো জানান, বৈশ্বিক বর্জ্য ব্যবস্থাপনা কার্যক্রম সংক্রান্ত টেকসই উন্নয়ন লক্ষ্যমাত্রাসমূহ অর্জনে এই উপ-অঞ্চলের জন্য একটি রোডম্যাপ গ্রহণের সিদ্ধান্ত গৃহীত হয়েছে।

বৈঠকে দক্ষিণ এশিয়ার বায়ুমান (Air Quality) উন্নয়নের জন্য প্রস্তুতকৃত বিস্তারিত প্রকল্প প্রস্তাব সম্পর্কিত ধারণাপত্র অনুমোদন করা হয়।

প্রেস ব্রিফিংয়ে অন্যান্যের মধ্যে উপস্থিত ছিলেন SACEP-এর মহাপরিচালক আবাস বশির (Abas Bashir) ও পরিবেশ মন্ত্রণালয়ের অতিরিক্ত সচিব মাহমুদ হাসান।

#

কামাল পাশা/মাহমুদ/সঞ্জীব/রেজাউল/২০১৯/২০৩৮ ঘণ্টা

তথ্যবিবরণী নম্বর : ৪২১৬

**সাম্প্রদায়িক সম্প্রীতির ক্ষেত্রে সিলেটের অবদান অনন্য**

**-- পরিকল্পনা মন্ত্রী**

সিলেট, ২১ কার্তিক (৬ নভেম্বর) :

পরিকল্পনা মন্ত্রী এম এ মান্নান বলেছেন, সিলেটভূমি সংস্কৃতি চর্চা  ও স্বাতন্ত্রে ভাস্বর। বিভিন্ন জনজাতির সমন্বয়ে গড়ে ওঠা এ অঞ্চলে সভ্যতার ক্রমবিকাশের সাথে সাথে সংস্কৃতি চর্চা যেমন বেগবান হয়েছে, তেমনই হয়েছে ঋদ্ধ। সাম্প্রদায়িক সম্প্রীতির ক্ষেত্রেও সিলেটের রয়েছে অনন্য অবদান ।

মন্ত্রী আজ সিলেটে ‘সিলেটে রবীন্দ্রনাথ : শতবর্ষ স্মরণোৎসব’ অনুষ্ঠানে প্রধান অতিথির বক্তৃতায় এসব কথা বলেন ।

মন্ত্রী বলেন, শিল্পকলার সুপ্রাচীন চর্চায় সিলেটের যে সমুজ্জ্বল ইতিহাস তারই প্রকাশ ঘটেছে এ আয়োজনে। তিনি আশা প্রকাশ করেন, ভবিষ্যতের সাহসী ও প্রত্যয়ী প্রজন্মের মুখে উচ্চারিত হবে এ উৎসবের স্বর্ণগাথা।

সাবেক অর্থমন্ত্রী আবুল মাল আবদুল মুহিতের সভাপতিত্বে অনুষ্ঠানে অন্যান্যের মধ্যে উপস্থিত ছিলেন স্মরণোৎসব কমিটির সদস্য সচিব ও সিলেট সিটি করপোরেশনের মেয়র আরিফুল হক চৌধুরী, ভারত থেকে আগত অতিথি ড. তুষার রঞ্জন ভট্টাচার্য, সাবেক সচিব ড. আবদুল মুবিন, সদর উপজেলা চেয়ারম্যান আশফাক আহমেদ, সিলেট সম্মিলিত নাট্য পরিষদের সাধারণ সম্পাদক রজত কান্তি গুপ্ত প্রমুখ।

#

শাহেদ/মাহমুদ/সঞ্জীব/রেজাউল/২০১৯/২০৩৪ ঘণ্টা

তথ্যবিবরণী নম্বর : ৪২১৫

সরকার ডোপিংয়ের বিরুদ্ধে জিরো টলারেন্স নীতি ঘোষণা করেছে

--- যুব ও ক্রীড়া প্রতিমন্ত্রী

ঢাকা, ২১ কার্তিক (৬ নভেম্বর) :

যুব ও ক্রীড়া প্রতিমন্ত্রী মোঃ জাহিদ আহসান রাসেল বলেছেন, খেলাধুলা শুধু সুস্থ বিনোদনের মাধ্যম নয়, এটি বন্ধুত্ব, ভ্রাতৃত্ববোধ ও পারস্পরিক সহমর্মিতা সৃষ্টি করে। এটি দেশ ও জাতির জন্য সম্মান বয়ে আনে। ক্রীড়াঙ্গনকে অবশ্যই দুর্নীতি ও ডোপিংমুক্ত করতে হবে। বাংলাদেশ সরকার ক্রীড়াঙ্গনে দুর্নীতি ও ডোপিং এর বিরুদ্ধে জিরো টলারেন্স নীতি ঘোষণা করেছে এবং এটি বাস্তবায়নে নিরলস কাজ করে চলেছে। খেলোয়াড়দের মধ্যে সচেতনতা সৃষ্টির লক্ষ্যে সরকারের পক্ষ থেকে নিয়মিত কাউন্সেলিং, সভা, সেমিনার ও সিম্পোজিয়ামের আয়োজন করা হচ্ছে।

প্রতিমন্ত্রী আজ পোলান্ডের কাতোউইচ আন্তর্জাতিক সম্মেলন কেন্দ্রে ÔWorld  Conference on Doping  in SportÕ শীর্ষক সম্মেলনে বক্তব্য প্রদানকালে এসব কথা বলেন।

প্রতিমন্ত্রী এ সময় বিশ্ব নেতৃবৃন্দকে ডোপিংমুক্ত ক্রীড়াঙ্গন তৈরির লক্ষ্যে কার্যকর পদক্ষেপ গ্রহণের আহ্বান জানিয়ে বলেন, বাংলাদেশ সরকার সবসময় Clean Sport এর ব্যাপারে মনোযোগী এবং স্বচ্ছ ও পরিচ্ছন্ন খেলাকে উৎসাহ দিয়ে আসছে। সরকার ভবিষ্যতেও এ প্রচেষ্টা অব্যাহত রাখতে বদ্ধপরিকর।

গতকাল থেকে শুরু হওয়া তিন দিনব্যাপী ডোপিং বিরোধী এ সম্মেলনে ১৮৯ টি দেশের প্রায় ১৬০০ জন প্রতিনিধি অংশগ্রহণ করছে। যুব ও ক্রীড়া প্রতিমন্ত্রী সম্মেলনে চার সদস্যবিশিষ্ট প্রতিনিধিদলের নেতৃত্ব দিচ্ছেন।

#

আরিফ/মাহমুদ/সঞ্জীব/জয়নুল/২০১৯/২০১০ঘণ্টা

তথ্যবিবরণী নম্বর : ৪২১৪

**অনলাইন পদ্ধতিতে শিক্ষক বদলি নীতিমালা প্রণয়নের কাজ চলছে**

**--- প্রাথমিক ও গণশিক্ষা সচিব**

ঢাকা, ২১ কার্তিক (৬ নভেম্বর) :

প্রাথমিক ও গণশিক্ষা সচিব মোঃ আকরাম-আল-হোসেন বলেছেন, মাঠ পর্যায়ের সেবা সহজ ও দুর্নীতিমুক্ত করার লক্ষ্যে অনলাইন পদ্ধতিতে শিক্ষক বদলি নীতিমালা প্রণয়নের কাজ চলছে। এ ছাড়া স্বচ্ছতা ও জবাবদিহিতা নিশ্চিত করতে স্কুল ম্যানেজিং কমিটি (এসএমসি) এর নীতিমালা সংস্কার করা হচ্ছে যা অচিরেই কার্যকর হবে।

সচিব আজ মন্ত্রণালয়ের সম্মেলন কক্ষে মন্ত্রণালয় ও মাঠ পর্যায়ের কর্মকর্তাদের অংশগ্রহণে উদ্ভাবন ও সেবা সহজীকরণ সংক্রান্ত কর্মশালার উদ্বোধন অনুষ্ঠানে প্রধান অতিথির বক্তৃতায় এসব কথা বলেন।

সচিব আরো বলেন, সেবাধর্মী ও ইতিবাচক দৃষ্টিভঙ্গি নিয়ে দাপ্তরিক কর্মকা- পরিচালনা করতে হবে। এতে গ্রাহকের সেবা প্রাপ্তি সহজ হবে।

কর্মশালায় মন্ত্রণালয়ের অতিরিক্ত সচিব গোলাম মোঃ হাসিবুল আলম ও মোঃ বদরুল হাসান বাবুল উপস্থিত ছিলেন।

#

রবীন্দ্র/মাহমুদ/সঞ্জীব/জয়নুল/২০১৯/১৯২০ঘণ্টা

তথ্যবিবরণী নম্বর : ৪২১৩

**ঢাকা-ভোলা নৌরুটে দিনের বেলায় লঞ্চ চলাচলের ব্যবস্থা করা হবে**

**--- নৌপরিবহন সচিব**

ঢাকা, ২১ কার্তিক (৬ নভেম্বর) :

ভোলা-লক্ষ্মীপুর নৌরুটে যাত্রী ও পণ্য সেবার মানোন্নয়নে ভোলা ইলিশাঘাট ও লক্ষ্মীপুরের মজু চৌধুরীর ঘাটের মধ্যে ফেরি চলাচলের সংখ্যা পর্যায়ক্রমে বাড়ানো হবে। মজু চৌধুরীর ঘাট এলাকায় নদীর নাব্যতা বৃদ্ধির লক্ষ্যে প্রয়োজনীয় ড্রেজিং করা হবে। ভোলা-লক্ষ্মীপুর নৌরুটে দ্রুত ফেরি চলাচলের জন্য লক্ষ্মীপুরের মতিরহাটে একটি ঘাট নির্মাণের পদক্ষেপ নেয়া হবে। ঢাকা- লক্ষ্মীপুর নৌপথে লঞ্চ সার্ভিস পুনরায় এবং ঢাকা-ভোলা নৌরুটে দিনের বেলায় লঞ্চ চলাচলের ব্যবস্থা করা হবে।

নৌপরিবহন মন্ত্রণালয়ের সচিব মোঃ আবদুস সামাদ আজ ঢাকায় নৌপরিবহন মন্ত্রণালয়ের সভাকক্ষে ভোলা-লক্ষ্মীপুর নৌরুটের বিভিন্ন সমস্যা নিরসনে আয়োজিত বৈঠকে এসব কথা বলেন। ভোলা ডেভেলপমেন্ট ফোরাম (ভিডিএফ) এর ১৫টি দাবির প্রেক্ষিতে নৌপরিবহন মন্ত্রণালয় এ বৈঠকের আয়োজন করে।

বৈঠকে অন্যান্যের মধ্যে খাদ্য মন্ত্রণালয়ের সচিব শাহাবুদ্দিন আহমদ, রাজধানী উন্নয়ন কর্তৃপক্ষের চেয়ারম্যান সুলতান আহমেদ, বিআইডব্লিউটিএ’র চেয়ারম্যান কমডোর এম মাহবুব উল ইসলাম, বিআইডব্লিউটিসি’র চেয়ারম্যান সৈয়দ মোঃ তাজুল ইসলাম, ভোলা জেলা প্রশাসক মোহাম্মদ মাসুদ আলম ছিদ্দিক, লক্ষ্মীপুর জেলা প্রশাসক অঞ্জন চন্দ্র পাল, ভিডিএফ’র উপদেষ্টা মোঃ মাহবুবুর রহমান হিরন, সভাপতি আবুল কাসেম ও সাধারণ সম্পাদক জহুরুল ইসলাম উপস্থিত ছিলেন।

#

জাহাঙ্গীর/মাহমুদ/সঞ্জীব/জয়নুল/২০১৯/১৯১০ঘণ্টা

তথ্যবিবরণী নম্বর : ৪২১২

**‘কোন পেশাই অসম্মানের নয়’ বললেন ড. হাছান**

**নিঃস্বপ্রায় চলচ্চিত্র পরিচালক অরণ্য পলাশকে তথ্যমন্ত্রীর সহায়তা**

ঢাকা, ২১ কার্তিক (৬ নভেম্বর) :

‘কোন পেশাই অসম্মানের নয়, আমি নিজেও বিদেশে রে¯েঁÍারায় ওয়েটারের কাজ করেছি’- চলচ্চিত্র নির্মাণ করতে গিয়ে প্রায় নিঃস্ব হয়ে হোটেল বয় হিসেবে কর্মরত চলচ্চিত্র পরিচালক অরণ্য পলাশকে নিজের পক্ষ থেকে অর্থ সহায়তা দানকালে এ কথা বলেছেন তথ্যমন্ত্রী ও আওয়ামী লীগের প্রচার সম্পাদক ড. হাছান মাহ্মুদ।

আজ ঢাকায় তথ্য মন্ত্রণালয়ের সভাকক্ষে আয়োজিত এক অনুষ্ঠানে ‘গন্তব্য’ চলচ্চিত্রটি নির্মাণ করতে গিয়ে নিঃস্বপ্রায় চলচ্চিত্র পরিচালক অরণ্য পলাশকে তথ্যমন্ত্রী ড. হাছান মাহ্মুদ নিজের পক্ষ থেকে এক লাখ টাকা হস্তান্তর করেন। তথ্য প্রতিমন্ত্রী ডাঃ মোঃ মুরাদ হাসান, তথ্য মন্ত্রণালয়ের অতিরিক্ত সচিব (প্রশাসন ও চলচ্চিত্র) মোঃ মিজান-উল-আলম, বাংলাদেশ চলচ্চিত্র পরিচালক সমিতির সভাপতি মুশফিকুর রহমান গুলজার, অরণ্য পলাশ ও তার নির্মিত ‘গন্তব্য’ চলচ্চিত্রের প্রযোজক এলিনা শাম্মী-সহ মন্ত্রণালয়ের কর্মকর্তারা এ সময় উপস্থিত ছিলেন।

তথ্যমন্ত্রী এ সময় বলেন, ‘আমি নিজে যখন বিদেশে পড়াশুনা করতাম, তখন আমি হোটেল-রে¯েঁÍারায় কাজ করতাম। অর্থাৎ আমি নিজেও টি-বয়ের কাজ করতাম, সেখানে টি-বয় বলে না, ওয়েটার বলে। এটি বলতে আমার কোনো দ্বিধা নেই যে, আমি সেই কাজ করতাম। একদিন দু’দিন নয়, আমি বিদেশে অনেক দিন ছিলাম মাস্টার্স ও ডক্টরেট করার জন্য। সেখানে অনেক দিন কাজ করেছি, মাসের পর মাস। কোনো কাজই অসম্মানের নয়।’

‘অরণ্য পলাশের এই পরিস্থিতি দেখে আমি মন্ত্রণালয়ের প্রতিমন্ত্রী, সচিব- সবার সাথে আলোচনা করেছি যে তাকে আমরা কোনোভাবে সহায়তা করতে পারি কি না’ উল্লেখ করে ড. হাছান বলেন, ‘আজকে তাকে ডেকেছি ব্যক্তিগতভাবে আমার পক্ষ থেকে সহায়তা করার জন্য। কারণ মন্ত্রণালয়ের পক্ষ থেকে সহায়তা করতে হলে একটা প্রক্রিয়া অবলম্বন করতে হয়। আপনারা জানেন, সরকার যে অনুদান দেন, সেটার একটা কমিটি আছে, সেই কমিটির মাধ্যমে অনুদান অনুমোদিত হতে হয়। কমিটির সাথে আমি কথা বলবো, তার এই চলচ্চিত্র যাতে মুক্তি পায়, সেজন্য আরো কী পরিমাণ খরচ দরকার, আর কী সহায়তা দরকার, কমিটির সাথে সেটি আলোচনা করবো।’

#

আকরাম/মাহমুদ/সঞ্জীব/জয়নুল/২০১৯/১৮৩০ঘণ্টা

তথ্যবিবরণী নম্বর : ৪২১১

গর্ভাবস্থা থেকেই মা ও শিশুর পুষ্টি নিশ্চিত করা হচ্ছে

--- মহিলা ও শিশু বিষয়ক প্রতিমন্ত্রী

ঢাকা, ২১ কার্তিক (৬ নভেম্বর) :

মহিলা ও শিশু বিষয়ক প্রতিমন্ত্রী ফজিলাতুননেসা ইন্দিরা বলেছেন, প্রারম্ভিক শৈশবকাল শিশুর জীবনের জন্য অত্যন্ত গুরুত্বপূর্ণ সময়। একটি শিশুর সারা জীবনের বিকাশ ও শিক্ষার ভিত রচিত হয় এই সময়ে। মেধাসম্পন্ন জাতি গঠনের লক্ষ্যে তাই গর্ভাবস্থা থেকেই মা ও শিশুর পুষ্টি নিশ্চিত করতে সরকার দেশব্যাপী মা ও শিশু সহায়তা কর্মসূচি চালু করেছে।

আজ ঢাকায় গুলশানে স্পেকট্রা কনভেনশন সেন্টারে বাংলাদেশ আরলি চাইল্ডহুড ডেভেলপমেন্ট (ইসিডি) নেটওয়ার্ক (বেন) আয়োজিত জাতীয় কনফারেন্স ২০১৯ এর উদ্বোধন অনুষ্ঠানে প্রধান অতিথির বক্তৃতায় প্রতিমন্ত্রী এসব কথা বলেন। বাংলাদেশ ইসিডি নেটওয়ার্কের চেয়ারম্যান ড. মঞ্জুর আহমদের সভাপতিত্বে কনফারেন্সে আরো বক্তব্য রাখেন গণস্বাক্ষরতা অভিযানের নির্বাহী পরিচালক রাশেদা কে চৌধুরী ও ইউনিসেফ বাংলাদেশের ডেপুটি কান্ট্রি রিপ্রেজেন্টেটিভ ভেরা মেন্দোসা। মূল প্রবন্ধ উপস্থাপন করেন ড. ইহসানুর রহমান।

প্রতিমন্ত্রী ইন্দিরা বলেন, সরকার সকল প্রকার উন্নয়ন লক্ষ্যমাত্রা ও দীর্ঘমেয়াদি পরিকল্পনায় শিশুর উন্নয়ন এবং কল্যাণের বিষয় অন্তর্ভুক্ত করেছে। শিশুদের উন্নয়নে ১৫ টি মন্ত্রণালয় ৮০ হাজার কোটি টাকার শিশুকেন্দ্রিক বাজেট বাস্তবায়ন করা হচ্ছে। শিশুর উন্নয়ন, পুষ্টি ও নিরাপত্তার জন্য সময়োপযোগী বিভিন্ন আইন ও নীতি প্রণয়ন করা হয়েছে এবং শিশু দিবাযতœ কেন্দ্র আইন প্রক্রিয়াধীন আছে।

কনফারেন্সে বক্তারা শূন্য থেকে আট বছর বয়সী শিশুর প্রারম্ভিক বিকাশ, যতœ ও উন্নয়নের ওপর গুরুত্ব আরোপ করেন।

#

আলমগীর/মাহমুদ/সঞ্জীব/জয়নুল/২০১৯/১৮১৫ঘণ্টা

তথ্যবিবরণী নম্বর : ৪২১০

**বাংলাদেশের পর্যটন আকর্ষণগুলোকে বিশ্বের সামনে তুলে ধরা হবে --- পর্যটন প্রতিমন্ত্রী**

ঢাকা, ২১ কার্তিক (৬ নভেম্বর) :

বেসামরিক বিমান পরিবহন ও পর্যটন প্রতিমন্ত্রী মোঃ মাহবুব আলী বলেছেন, বিভিন্ন কার্যক্রমের মাধ্যমে বাংলাদেশের পর্যটন আকর্ষণগুলোকে বিশ্বের সামনে তুলে ধরা হবে।

আজ ঢাকা বিশ্ববিদ্যালয়ে ট্যুরিজম এন্ড হসপিটালিটি ম্যানেজমেন্ট বিভাগের এক যুগ পূর্তি উপলক্ষে আয়োজিত অনুষ্ঠানে প্রধান অতিথির বক্তব্যে প্রতিমন্ত্রী এ কথা বলেন। পর্যটন সম্পর্কিত প্রাতিষ্ঠানিক শিক্ষা প্রদানের লক্ষ্যে ঢাকা বিশ্ববিদ্যালয়ে ২০০৭ সালে এ বিভাগ প্রতিষ্ঠিত হয় এবং ২০০৮ সালে এর শিক্ষা কার্যক্রম শুরু হয়।

প্রতিমন্ত্রী বলেন, প্রাকৃতিক অপরূপ সৌন্দর্যের পাশাপাশি বাংলাদেশের রয়েছে বর্ণিল লোক উৎসব, লালবাগ কেল্লা-সহ নানা পুরাকীর্তি। এ দেশের ইতিহাস, ঐতিহ্য ও সংস্কৃতি একটি শক্ত ভিত্তির ওপর দাঁড়িয়ে আছে, রয়েছে মুক্তিযুদ্ধের গৌরবোজ্জ¦ল অধ্যায়। কিন্তু বিভিন্ন কারণে এখনো পর্যটন পণ্যগুলোর ব্র্যান্ডিং হয়নি। পর্যটন খাতের বিকাশের জন্য এখন সময় এসেছে ব্র্যান্ডিং করার।

মাহবুব আলী বলেন, পর্যটনের উন্নয়নে বর্তমান সরকার বিভিন্ন কার্যক্রম গ্রহণ করেছে। আগামী দুই বছরের মধ্যে পর্যটন উন্নয়নের মাস্টার প্ল্যান প্রণয়ন সম্পন্ন করা হবে। এছাড়াও সিলেটের বিছানাকান্দির পাশে একটি গ্রামকে পর্যটন গ্রামে রূপান্তরিত করা হবে। ওই গ্রামে পর্যটকরা যাতে স্বাচ্ছন্দ্যে বাংলাদেশি নাগরিকদের সাথে একত্রে বসবাস করতে পারে সেই ব্যবস্থা গ্রহণ করা হবে। সেখানকার অবকাঠামোগত সুবিধা নির্মাণে সরকার সহযোগিতা করবে।

ঢাকা বিশ্ববিদ্যালয়ের ট্যুরিজম এন্ড হসপিটালিটি ম্যানেজমেন্ট বিভাগের সভাপতি অধ্যাপক ডঃ বদরুজ্জামান ভূঁইয়ার সভাপতিত্বে অনুষ্ঠানে অন্যান্যের মধ্যে উপস্থিত ছিলেন বাংলাদেশ ট্যুরিজম বোর্ডের প্রধান নির্বাহী কর্মকর্তা ডঃ ভুবন চন্দ্র বিশ্বাস, ঢাকা বিশ্ববিদ্যালয় বাণিজ্যিক শিক্ষা অনুষদের ডিন অধ্যাপক শিবলী রুবাইয়াত উল ইসলাম, ট্যুর অপারেটর অ্যাসোসিয়েশন অভ্ বাংলাদেশের পরিচালক তৌফিক রহমান এবং ঢাকা বিশ্ববিদ্যালয়ের ট্যুরিজম এন্ড হসপিটালিটি ম্যানেজমেন্ট বিভাগের অধ্যাপক ড. মোঃ আফজাল হোসেন।

#

তানভীর/মাহমুদ/সঞ্জীব/জয়নুল/২০১৯/১৮০০ঘণ্টা

তথ্যবিবরণী নম্বর : ৪২০৯

**বহুমুখী পাটজাত পণ্যের মেলা শুরু আগামীকাল**

ঢাকা, ২১ কার্তিক (৬ নভেম্বর) :

আগামীকাল শুরু হচ্ছে পাটজাত পণ্যের তিন দিনব্যাপি মেলা। ঢাকা অফিসার্স ক্লাবের খেলাঘর হল প্রাঙ্গনে এই মেলা অনুষ্ঠিত হবে। প্রদর্শনের পাশাপাশি বিক্রয়ের ব্যবস্থাও মেলায় থাকবে । বস্ত্র ও পাট মন্ত্রী গোলাম দস্তগীর গাজী, বীরপ্রতীক আগামিকাল বিকেল ৩ টায় এ মেলার উদ্বোধন করবেন। পরিবেশ দূষণ সম্পর্কে সচেতনতা সৃষ্টি ও পাটপণ্যের ব্যাপক প্রসারের লক্ষ্যে বস্ত্র ও পাট মন্ত্রণালয়ের আওতাধীন জুট ডাইভারসিফিকেশন প্রমোশন সেন্টার (জেডিপিসি) এই মেলার আয়োজন করেছে।

জুট ডাইভারসিফিকেশন প্রমোশন সেন্টার (জেডিপিসি) এর মাধ্যমে পাটপণ্যের বহুমুখীকরণ ও ব্যবহারের লক্ষ্যে বিভিন্ন পদক্ষেপ গ্রহণ ও তা বাস্তবায়ন করছে বস্ত্র ও পাট মন্ত্রণালয়। বহুমুখী পাটজাত পণ্যের উদ্যোক্তাগণ দৃষ্টিনন্দন বিভিন্ন পাটপণ্য উৎপাদন করছেন যার অধিকাংশই বিদেশে রপ্তানি করা হচ্ছে। বহুমুখী এসব পাটজাত পণ্যকে দেশে জনপ্রিয় করতে প্রচার প্রচারণাসহ বিভিন্ন মেলার আয়োজন করা হচ্ছে।

উল্লেখ্য, পাটজাত পণ্যের উদ্যোক্তাগণ এ পর্যন্ত ২৮৫ রকমের বহুমুখী পাটপণ্য উৎপাদন করেছেন। বহুমুখী পাটজাত পণ্যের এ মেলা পাটজাত পণ্য উৎপাদনকারী, বিপণনকারী, ব্যবহারকারী এবং দেশি-বিদেশি ক্রেতাদের মধ্যে অধিক যোগাযোগ স্থাপনে সহায়ক হবে । সরকারের গৃহীত উদ্যোগসমূহ যথাযথ বাস্তবায়নের মাধ্যমে পাটকে বিশ্বব্যাপী ছড়িয়ে দেওয়াই এ মেলার লক্ষ্য । ফলে ঐতিহ্যবাহী সোনালী আঁশ বাংলাদেশের সমৃদ্ধিকে আরো ত্বরান্বিত করতে সহায়তা করবে।

#

সৈকত/অনসূয়া/পরীক্ষিৎ/আসমা/২০১৯/১৬০০ ঘণ্টা

তথ্যবিবরণী নম্বর : ৪২০৮

**সমুদ্র বন্দর সমূহে ১ নম্বর সতর্ক সংকেত**

ঢাকা, ২১ কার্তিক (৬ নভেম্বর) :

পূর্ব-মধ্য বঙ্গোপসাগর ও তৎসংলগ্ন এলাকায় অবস্থানরত নিম্নচাপটি সামান্য পশ্চিম দিকে অগ্রসর ও ঘণীভূত হয়ে একই এলাকায় গভীর নিম্নচাপে পরিণত হয়েছে। এটি আজ সকাল ৯টায় চট্টগ্রাম সমুদ্রবন্দর থেকে ১ হাজার ৫ কিঃ মিঃ দক্ষিণ/দক্ষিণ-পশ্চিমে, কক্সবাজার সমুদ্রবন্দর থেকে ৯৩০ কিঃ মিঃ দক্ষিণ/দক্ষিণ-পশ্চিমে, মংলা সমুদ্রবন্দর থেকে ৯৯৫ কিঃ মিঃ দক্ষিণে এবং পায়রা সমুদ্রবন্দর থেকে ৯৫০ কিঃ মিঃ দক্ষিণে অবস্থান করছিল। এটি আরও ঘণীভূত হয়ে উত্তর-পশ্চিম দিকে অগ্রসর হতে পারে।

গভীর নিম্নচাপ কেন্দ্রের ৪৮ কিঃ মিঃ এর মধ্যে বাতাসের একটানা সর্বোচ্চ গতিবেগ ঘন্টায়   
৫০ কিঃ মিঃ যা দমকা অথবা ঝড়ো হাওয়ার আকারে ৬০ কিঃ মিঃ পর্যন্ত বৃদ্ধি পাচ্ছে। গভীর নিম্নচাপ কেন্দ্রের নিকটে সাগর খুবই উত্তাল রয়েছে।

চট্টগ্রাম, কক্সবাজার, মংলা ও পায়রা সমুদ্র বন্দর সমূহকে ১ নম্বর দূরবর্তী সতর্ক সংকেত দেখিয়ে যেতে বলা হয়েছে।

উত্তর বঙ্গোপসাগর ও গভীর সাগরে অবস্থানরত সকল মাছ ধরার নৌকা ও ট্রলারকে পরবর্তী নির্দেশ না দেয়া পর্যন্ত উপকূলের কাছাকাছি এসে সাবধানে চলাচল করতে এবং গভীর সাগরে বিচরণ না করার জন্য বলা হচ্ছে।

দেশের উপকূলীয় অঞ্চলের দু-এক জায়গায় হালকা বৃষ্টির সম্ভাবনা রয়েছে। এছাড়া দেশের অন্যত্র অস্থায়ীভাবে আংশিক মেঘলা আকাশসহ সারাদেশের আবহাওয়া প্রধানতঃ শুষ্ক থাকতে পারে।

#

তাসমীন/অনসূয়া/পরীক্ষিৎ/আসমা/২০১৯/১৫০০ ঘণ্টা

তথ্যবিবরণী নম্বর : ৪২০৭

**এসডিজি’র লক্ষ্যপূরণে যুবদের উদ্ভাবনী শক্তি কাজে লাগাতে হবে**

**- স্পিকার**

ঢাকা, ২১ কার্তিক (৬ নভেম্বর) :

স্পিকার ড. শিরীন শারমিন চৌধুরী বলেছেন, এসডিজি’র লক্ষ্য পূরণে যুব সমাজকে অবদান রাখার সুযোগ করে দিতে হবে। 'কেউ পিছিয়ে থাকবে না' এ স্লোগানের বাস্তবায়নে যুবশক্তির ভূমিকা অনস্বীকার্য। যুবদের সুপ্ত প্রতিভার বিকাশ ঘটাতে তাদের সৃজনশীল কর্মে অংশগ্রহণ, সিদ্ধান্ত গ্রহণ প্রক্রিয়া ও উন্নয়নে যুবদের সম্পৃক্ত করতে হবে। উন্নয়ন প্রক্রিয়ায় যুবদের কর্মপরিকল্পনাকে অন্তর্ভুক্ত করলে এসডিজি লক্ষ্য পূরণ সহজ হবে।

আজ বাংলাদেশ শিল্পকলা একাডেমি মিলনায়তনে গভর্নেন্স ইনোভেশন ইউনিট এর আয়োজনে অনুষ্ঠিত ‘টেকসই উন্নয়ন অভীষ্ট এসডিজি বাস্তবায়নে যুবদের অংশগ্রহণ-এসডিজি ফর দ্য ইয়ুথ, বাই দ্য ইয়ুথ’ শীর্ষক কর্মশালার উদ্বোধন অনুষ্ঠানে প্রধান অতিথি হিসেবে স্পিকার এসব কথা বলেন।

এসময় তিনি বলেন, যুবকদের শক্তি, প্রত্যাশা ও সামর্থ্য-এর সমন্বয় ঘটিয়ে তাদের জন্য সুযোগ সৃষ্টি করে দিতে হবে। এতে করে বাল্যবিবাহ প্রতিরোধ, মাদকের বিরুদ্ধে আন্দোলন, বৃক্ষরোপণ অভিযানের মতো সামাজিক কর্মসূচিই শুধু নয়, বরং দুর্যোগ প্রশমন ও জলবায়ু পরিবর্তনের মতো বৈশ্বিক বিষয়েও তারা অবদান রাখতে পারবে। এসডিজি-র লক্ষ্য পূরণে বাংলাদেশ জাতীয় সংসদ সরকারকে সার্বিক সহযোগিতা করছে।

ড. শিরীন শারমিন চৌধুরী বলেন, প্রধানমন্ত্রী শেখ হাসিনার নেতৃত্বে উন্নয়নের মহাসড়কে বাংলাদেশ। যুবসমাজের উন্নয়নে বর্তমান সরকার ব্যাপক উদ্যোগ গ্রহণ করেছে। যুবসমাজকে যথাযথ প্রশিক্ষণের মাধ্যমে দক্ষ করে গড়ে তোলার জন্য জাতীয় বাজেটে বরাদ্দ বৃদ্ধি করা হয়েছে। এভাবে উন্নয়নের মূলধারায় তাদেরকে সম্পৃক্ত করার মাধ্যমে ২০২১ সালের মধ্যে মধ্যম আয়ের দেশ ও ২০৪১ সালের মধ্যে উন্নত-সমৃদ্ধ দেশে পরিণত হওয়ার লক্ষ্য নিয়ে বর্তমান সরকার কাজ করে যাচ্ছে।

প্রধানমন্ত্রীর মুখ্যসচিব মোঃ নজিবুর রহমানের সভাপতিত্বে অনুষ্ঠানে সাবেক মন্ত্রী সংসদ   
সদস্য আসাদুজ্জামান নূর ও বাংলাদেশ পোশাক প্রস্তুতকারক ও রপ্তানিকারক সমিতি-বিজিএমইএ-এর সভাপতি ড. রুবানা হক বক্তব্য করেন। অনুষ্ঠানে মূল প্রবন্ধ উপস্থাপন করেন এসডিজি বিষয়ক মুখ্য সমন্বয়ক মোঃ আবুল কালাম আজাদ।

#

তারিক/অনসূয়া/পরীক্ষিৎ/জুলফিকার/আসমা/২০১৯/১৪২০ ঘণ্টা